Radvanovice

Radvanovice (germane: Schillerberg) estas pereinta vilaĝo en Ĉeĥio, situanta en Šumava nordoriente de municipo Stožec, en proksimeco de vilaĝo České Žleby en distrikto Prachatice.

 Historio 
La vilaĝo ekzistis ekde la jaro 1752 ĝis la jaro 1956, kiam finis ellandigado komencita post la dua mondmilito. Nuntempe en la lokoj, kie la vilaĝo situis, estas lokigita ŝtona monumento kun datoj de la estiĝo kaj la pereo de la vilaĝo, kaj videblaj estas ruinoj de la devenaj konstruaĵoj. La nomo de municipo konserviĝis krom la propra katastra teritorio ankaŭ en la nomo de monteto oriente de la devena vilaĝo (Radvanovský vrch, 1012 m); ĝian nomon havas ankaŭ memorinda arbo, 30 m alta Tilio Radvanice kreskanta proksime de la pli supre menciita monumento.

El la historiaj registroj estas konate, ke ankoraŭ en la jaro 1931 vivis en la vilaĝo 191 loĝantoj en tridek unu konstruaĵoj.

 Pluaj fotoj 

 Referencoj 

Kategorio:Pereintaj setlejoj en distrikto Prachatice
Kategorio:Pereintaj setlejoj en Šumava
Kategorio:Stožec